  Туспуктэм: Удмуртиысь Кун Кенешлэн пресс-службаез Наталия Сильвестрова 7-тӥ толшоре Пичи Пурга ёросысь Орлой гуртын Спортъя 34-тӥ Ымусьтон шудонъёс ортчизы. Кезьыт куазь шоры учкытэк вожвылъяськонэ Удмуртилэн но Татарстанлэн пӧртэм каръёсысьтызы но ёросъёсысьтызы 200-лэсь трос кусэн бызьылӥсьёс но хоккеистъёс вуизы. Со сярысь Удмуртиысь Кун Кенешлэн пресс-службаез ивортӥз. 24 группаос пӧлын куасэн бызьылонъя 10 ӵошастконъёсын зарни медаль Пичи Пурга ёросысь куасэн бызьылӥсьёс утӥзы, Ижкарысь спортсменъёс пьедесталлэн вылӥ лёгетаз ньыль пол тубазы, Ува но Якшур-Бӧдья ёросъёсысь – кык пол, Глаз, Вотка но Кез ёросъёсысь – одӥг пол. Огырчиысь куасэн бызьылӥсьёс куинь зарни медаль утӥзы. Со нуналэ ик Гожна гуртысь йӧ вылын школаын дышетскисъёслэн – студентъёслэн но бадӟымъёслэн командаоссы куспын хоккей шудонъя эшлыко пумиськон ортчиз. Шудонъёсы пыриськисъёсты но куноосты, шундыё куазь сяна, шулдыр но эшлыко югдур, ческыт сиён-юон шумпоттӥз. 34-тӥ Ымусьтон  шудонъёс ваньзылы капчи, ӟеч мылкыд кузьмазы. « Юн оскыса вераны луэ, «Малая Пурга – Агрыз – территория без границ!» улосвылкуспо ӵошатсконъёслэн нырысетӥ люкетэз усто ортчиз » Сергей Юрин, Пичи Пурга ёрослэн тӧроез Улосвылкуспо ӵошатконъёслэн кыкетӥ люкеэ Татарстанысь Огырчи ёросын мыноз. Тодэ вайытом, Элькун тол гурт шудонъёс 2023-тӥ арын Шаркан ёросын ортчозы. Тегъёс: Спорт ӵошатсконъёс Ымусьтон ПичиПурга Удмуртия Татарстан  